**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе текст тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул**1930 йыл ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Курсаулыҡта**эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар унда**йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*5.Беҙҙең райондан Өфөгә поезд, самолет һәм пароход менән барып була. 2.Уның урамдары киң, оҙон һәм матур. 6.Күп ерҙәрҙән автобус менән киләләр. 1.Өфө – Башҡортостандың баш ҡалаһы. 3.Өфөлә төрлө заводтар һәм фабрикалар күп. 4.Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ: Публицистик стиль.
2. *Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.* -Публицистик стиль.
3. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, тиңдәш, тиҫтер, ҡорҙаш, тиң.*

 *Ҡолау, тәгәрәү, йығылыу, ауыу, тәкмәсеү.*

 *Яратыу, һөйөү, ғишыҡ тотоң,*

*Ваҡыт, мәл, саҡ, осор, миҙгел, дәүер, заман.*

*Матур, һылыу, күркәм, сибәр, нәфис, зифа,һоҡланғыс, гүзәл.*

*Сабый, бала, бәпес.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-икеһе бер ҡалып, икеһе бер сыбыҡтан ҡыуылған, силәгенә күрә ҡапҡасы.*

*Душа нараспашку- асыҡ күңелле.*

*Глаза на мокром месте-балауыҙ һыға.*

*Сыграть в ящик – аяҡ һуҙыу, донъя ҡуйыу.*

*Кот наплакал – тырнаҡ осондай.*

*Бить баклуши- көнө буйы эт һуғарҙы, трай тибеп йөрөү.*

*Пристал как банный лист – һағыҙаҡ кеүек йәбешеү,йәнгә тейеү, теңкәгә тейеү.*

*Водить за нос –кәкре ҡайынға терәтеү, төпһәҙ кәмәгә ултыртыу.*

*Выеденного яйца не стоит – һуҡыр бер тин дә тормай.*

*На душе кошки скребут – эс бошоу.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-күпме тырышһа ла ҡулынан бер нимә лә килмәгән; борсаҡ сәсә – күп һөйләшә; тирмәне шәп тарта – күп ашай; теш ҡайрау – асыу һаҡлай,үс тота: ҡойороҡ болғау – хәлле кешеләр, түрәләр алдында ҡуштанланыу, ярамһаҡланыу: мамай заманында – әллә ҡасан,борон заманда; дөйә ҡойроғо ергә еткәс- бер ҡасан да булмаясаҡ .*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо,а-рыҫ-лан, ет-меш, мө-хәб-бәт, ҡур-ҡаҡ, ал-маш-сы.*

1. ***Ҡара диңгеҙ*** *– ике һүҙҙән ҡушылып бер төшөнсә аңлатҡан ҡушма һүҙ. Беренсе һүҙе әйберҙең билдәһен белдереп килгәндә һүҙҙәр айырым яҙыла.*
2. ***Юлдаш, ҡурайсы , -даш, -сы-*** *һүҙ яһаусы ялғаузар****.***
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ? *Ижтимағи һәм шәхси тормошта бергә эшләү, йәшәү, батырлыҡ, ижад яғынан төркөмләүҙе белдергән коллектив күплек формаһы*.
4. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. ***Илдәр***, ***һыуҙар, күлдәк*** һүҙҙәре төшөм килештә килгәндәр.
5. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе- ***тәүәккәл*** , ***булдыҡһыҙ*** һүҙҙәре сифат һүҙ төркөмөнән килгән.
6. ***Фото, код, ток һүҙҙәрендәге О хәрефе бер килеш ялғауында ла һаҡланмай.***
7. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…Уға-зат,һәр-билдәләү, ошо – күрһәтеү алмаштары.*
8. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.- исем ҡылымдың ҡушма формалары, исем һәм ҡылымдан яһалғандар.*
9. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләм- әйтелеү маҡсаты буйынса бойороҡ һөйләм.
10. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным(төп к., эйә) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем(төп к., эйә) минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем(төп к., эйә). Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең(эйәлек к., аныҡлаусы) ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан (сығанаҡ к., тултырыусы) йөрәккәйемә(төбәү к., тултырыусы) ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым(төп к., эйә) ?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )- лексик-грамматик омонимдар йәки омографтар.*
2. **Антоним, синоним, омоним һүҙлектәре лексик төркөмгә ҡарай**?